wase Beaufort. Ke andikolwa mna okwam ukuba ilungile londawo, nditi abefundisi maba yikangele londawo. Anditeti ngomfana obemzeke eliqaba waza- wayakufuna inkonzo emlungwini, ngendingabuzi nto, nditeta ngabantwana abafundisiweyo, nabazalibabo bangamalungu opezu konke. Kodwa ukuba lento iyekelelwe ziyakuba zininzi izibadubadu ezifumane zikohlisa apo zisuba zibalekele kona nabantwana babantu. Kuba zitemba ukutshata ngapandle kwabazali bazo. Mandipele ngosizi.

B. Kwaza.

Ehlobo, November 30, 1876.

Nkosi yam kauncede ufake lemigcana endifuna ukubalisa kumawetu ukungekuba kwenziwa apa siti. Kwati ngo July *2,*1875, kwahlanganisana amadoda ase Hlobo ati masake indlu yokubedeshela kuba iyawa le yezibonda. Bati abanye eyamagada bati abanye hai, eyezitena bati abanye eyamatye ; bakuza abantu kwakupatwa amatye ngokuti ipina imali, kwenqi kanye, kwada kwabonakala inani elikulu livuma ama- tye kwatiwa makubutwe imali pakati kwesizwe kwabutwa kwangoko £60 or £73. Kwembiwa amatye kwa tengwa imiti emasareni kwatiwa makufunwe umaki omhlope wafunyanwa, batandabuza kakulu abantu pezu koko, ngokuti asikaboni abantu abantsundu be- saka indlu yamatye bodwa. Ndingati yapela yona indlu yamatye ngapahle kwamatandabuzo.

Kumenyelelwe ukuvulwa kwayo ngo November 30, ogqitileyo kwati, ngalomini maxa silindele ukufika kuka Rev. Barrett kwafika umbiko oti asikuko nokuba buhlungu komfundisi, sadana sayesilindele no T. A. Cumming Esq., no James Ayliff Esq. Wafika yena u- James Ayliff, wanesixakeko u-T. A. Cumming. Kwangenwa wayipata umana ka Ayliff. Ayeko amabadla ombokazi Ityala le ndlu lizi £110 4s 9d. Atikwaxoxwa ngemali, awela pantsi ezigusheni nasezinkomeni kwamana ukungati liya cuteka inani lingekacuteki wavakala esiti umfo obalayo lipelile ityala, koti kwakutengiswa impahla lipele.

Tina makowetu kufanelekile ukuvelana usizi enda- weni yalo, ukubulela endaweni yako, ukuvuya endaw ni yako. Ukusebenza ngezandla nengcinga kulunge ngapezu kokusebenza ngomlomo wodwa.

John Mazamisa.

Graaff Reinet, 29th. November 1876.

Nkosi yam Mhleli we *Sigidimi* uze ungadinwa ndim ndiya kutandaza ukuba uke nndifakele lamazwana mabini am, owobam ubuqitala, woda anga angati akufumana usabekiwe ngumdali wetu, ndiyatanda ukukandibe nendawana endiyibuzayo, kowase Cradock obalele owase Natal, utinina ? uti owase Natal makayeke ukuti masipele isonka esadalwa nabantu, uti wena in­to esisono yeqala butshanje yodwana ? zonke izono savela nazo nokoke igamalazo zizono. Ukulobola, aku nakutiwa sisonka ngokuba nako kutyileke nje ngezono ukuba kusisono, utiwena into eyenziwayo ngu Isaac, nangu Jacob, nangu Moses, mayiti nakuba iyabonakala ukuba ayilunganga, ilandelwena ? wenake izinto ezilungileyo ababe zenza abantu, uyazazina kuba wena, ungalandela bona ? uti abe lungu aba bayonana ngoku bamba inkosi ezisatanda ukuvelisa igazi ? ngokuba ke imfazwe yavela nabantwana hayi, bati mayipele isisoni, abanakuti isisonka samadoda. Owase Cradock umhlaumbi iminyaka yake imashumi mabini eyikonsitabele owaka wasindisa wupina umntu ematyaleni ngokuti lowo maka ngagqitywa ngokuba kuba ukuba kwavela nabantu, ndiyatemba ukuba wayeke wateta njalo, ngokukade aketwayo. Ndiqiba ngeliti kodwa bona abetu abantwana noko siyabatengisa sibenza amakoboka, uze ungati ndingomnye waba ngalobalisiyo, hayi, ndiqiba ngeliti kanjako litamsanqa nokuba intombi yeqaba yendele esikolweni kuba loyizamela ebomini, kulishwa ukuba umntwana wesikolo, atande iqaba kuba liza kubuye limbuyisele emva eliweni.

A. T. Peppetta.

Ngokusuke abantu babizwe ngamagama oyise; ma- kwazeke ukuba asililo isiko letu ukubiza ngokunjalo, koko lisiko la Mangesi. Ke ukuba tina silinganisa wona siliposisile ngokuba wona igama elidumileyo lomntu lisisiduko sakowabo; ke tina kubonakala ukuba ekugqibeleni iziduko zetu ziya kupela xa sekupele abadala, kwa sala abafundileyo ngokuba bona abanamsebenzi ngeziduko koko bakatala ngamagama oyise odwa. Kuya bonakala ukuba baya kumana ukubizana ngamagama oyise bade bangabisasazi isi- duko sabo. Ndingatsho ke makowetu, sebebaninzi abohlanga lwetu abasebe neziduko zabelungu, aba- njengo W. Barnabs no Jacob Webb no J. April, (C.I) Isiduko nditeta igama elidumileyo lomntu. Nditsho ndisiti ke kunga luncedo olukulu ukuba bonke aba- ntsundu babale amagama abo ngoluhlobo J. Ndla- mbe W. Gqunukwebe (C.I.)

Anditsho ke ukuti malahlwe kanye amagama oyise babantu, kodwa makabe ngawo abuzwayo ngapezu kokude kubuzwe isiduko, ukutsho ke, baninzi aba- balayo, *Esigidimi,* kanti noko kunqabile ukubazi ukuba bangamanina. Ngokuba abawabali amagama eziduko zabo, koko babala awabo nawo yise kupela.

H. Waters.

EZASE TRANSVAAL.

Indaba zase Transvaal zale nyanga ifileyo zixela ukuba kwati ngomhla 17 ka November kwapuma amadoda amakulu matatu aya kucita imizi yabanstundu ebinemayile ezisibozo ukusuka e-Steel Poort. Bati bakufika bakupa amadoda amashumi asinxenxe ukuba afunze aza agxotwa kwangxwelerwa isine sawo. Kwakuba njalo u-Von Schlickman ufunze kunye nawo wonke umkosi obupumile, kokokufunzayena nabanye ababini bangxweleriwe. Babonile ukuba lomkosi wabo uza kutshatyalaliswa base betwala ingxwelera bebuya. U-von Schlickman ubehle waqauka ingekapeli ne yure emva kokuba edutyulwe. Bamncoma ukukalipa akubonakalisileyo kwada kwase kupeleni. Ute naxa selepantsi waba esafunza. Noko yonke lonto iyangcola sakukangela kwindawo yokuba ebengumbulali wabafazi oko ebesapilile. Pambi kokuba aze kufa ubesongele ngokuba ngoku uyakubulala bonke abafazi nabantwana anokubafumana ngokuba abafazi benceda amadoda abo ngokufuna ukudla ; ke ukuba bayabulawa nabantwana siya kucitakala isizwe.

Umfo otile obala ese Transvaal uti: Elilizwe asi­kuko nokuba lise kubandezelekeni. Imali iswelekile abemi balo banomoya wokuvukela izipata mandla. Ndisand’ ukuvela eluhambeni apo ndifumene uninzi lwama Bulu lufuna ukubopa luye kuwela i-Zambesi. Amanye angxamele ukuba i-Transvaal ibe pantsi kwa Mangesi.

Ekupeleni kuka November kutiwa kuko iqela lama Bulu nabantsundu abapume e-Steel Poort bahamba befuna abakwa Sikukuni. Baqubisene neqela elivela kutimba kwa Magali liquba inkomo ezimashumi asibozo. Ate akuvela amabulu zashiywa ezonkomo kwabalekelwa ezintabeni. Kuvakele ukuba kuko elinye iqela elitimbe inkomo 480 negusha 150, asinge kwelo Amabulu, afika ziqutywa ngamadoda akumawaka amatatu. Abangakwa Sikukuni bate bakulubona utshaba badubula kwakanye babaleka. Koko kubaleka kwabo kubulewe amakulu amatatu ebekuko kuwo abazalwana baka Sikukuni ababini.

Endaweni ka von Schlickman kumiswe u-Kirkman U-Mathebe, omnye wezikulu zakwa Sikukuni ubebanjiwe ngama Bulu. Kute xa aziswa edolopini, ebusuku, wazimela wemka. Kuvakala ukuba ubalekele kwa Mapok, inkosana ekwicala lama Bulu. Ku­tiwa ukuba ukona okwenene akayi kumenza nto, kuba xa alapo engenakwenzakalisa nto.

U-Mr. Rudolph wase Utrecht ubetunywe ngama Bulu ukuba aye kuteta no Cetywayo ngomhlaba. U-Cetywayo uti wonke lomhlaba kade ubangwa ngowake, akafuni nokuba kubeko umntu oza kwahlula. Uti yonke i-Utrecht nenxalenye ye Wakkerstroom yeyake. Ude ke ngoko wabuya u-Rudolph engafezanga nto. Sekukangeleke ukuba londawo iya kulanyulwa ngu Somtsewu, yena bekulindeleke ukuba. enyuke ukuya kwa Cetywayo ngo December.

Emgwali December 20, 1876.

Nkosi yam Mr. John M. Vimbe. Bendingacingi ukukuqumbisa, njengokuba ndite ndakulifunda ipe- pa lako, ndabona ukuzibamba kwako.

Indlela endikuyo isemhlotsheni ngalomazwi ami. Mna Mr. Vimbe ndiyafa luhloni ngalendawo ungayo. Qonda manumzana wakowetu kulamagama *Elohim, Eli, Yehova, Adonai, Shaddai,* ngamagama ka Tixo ama Hebrew lawo, ke nawe ngati akuwaqonde.

Andinancwadi yokukangela kuyo igama lesahluko osibuzayo. Ndiyakulwa ukuba liti ukubiza u-Tixo *Elo­him.* Kanjalo kunganina ukuba ukuze kanganana ngeligama. Abelungu aba abanalo nabo, u-God utatyatwe kuma Saxon, kwelilizwi Good ati wona God, axolile ke wona.

Okwenene Amaxosa, ama Zulu, *ke., ke.,* ngama Hebruw ngentliziyo nobuntu bawo. Ngenteta yo- lwimi nendlebe umxosa ngumxosa umzulu ngumzulu ongati uteta isi Hebrew umfumane upungupungu wesanga; qonda Mr. Vimbe inteto yama Latin, ama Grike, nama Hebrew ayaziwa nazizilumko ama Ngesi yinxenye nenxenye eyazi ezonteto zamanyangi.

Enye into andinamazwi kuba anditandi kungena kulenteto sendisenziwa nguwe. Zininzi izinto eza- zwa nguwe nam ezilungileyo nezingalungileyo nga- emfundweni, ongati uke wazifundisa abantu usuke, zube yinto yentsini ungati ukuyisusa wenze izint siamehlo, baze abamhlope bakufika ufundisa ngazo bangayazi into ecingwa nguwe, ukutsho ke Mr. Vi­mbe ngati ungaubayeka abafundisi bahlele kuba aba­nye abantsundu boti ungatinina ukufuna into ongaya- ziyo nawe kuba kulomagama osi 7 wazi linye kuwo, elokwenyaniso balitabaqayo abafundisi. Ngati lento ayinafa eluhlangeni,

Nkohla Falati.

UKUBUBA KWETITSHERE ENTUNDU
ENGU MKRISTU.

Emgwali, December 6, 1876.

U-John Dukwana ogama liya kwaziwa ngabaninzi ubube ngosuku lokuqala ku December. Kuya kuzivuyisa izihlobo zake ezininzi ukwazi ukuba ute akuba ewugqibile umsebenzi wake wemka ngoxolo ebambelele etembeni le Gospel. U-John ngomnye wamadodana afunda e-Lovedale. Ubeyitoliki ewuqondayo lomsebenzi, ekwazi kanye ukufundisa abantwana. Ngomnye wetitshere ezintatu ezati kumadodana angapezu kwamashumi amatatu zafumana iziqiniselo, kulwa Mkangeli zikolo wabubayo ongu Mr Hogarth. Njengento eninzi yabantsundu abafundileyo wangenelwa bubulwelwe, wakatazwa futi sisifuba. Kwinyanga ezimbini pambi kokuba afe wanyanzeleka ukusishiya isikolo abefundisa kuso e-Lujilo. wabuyela ekaya, apo ate wanentsuku ezininzi angalaliyo, ekohlela kunene, wada weza kukululwa kukufa. Kwiyure epambi kokuba afe xa ndihleli ecaleni lebede yake ndimangalisiwe kanye kukuba lihle kwebunzi lake nokuhlaba kwamehlo, . kwalusizi ndakucinga ukuba kanene lomfo mhle kangaka uza kuba kukudla kwempetu.

Ngoku ke akaseko. Uyakuhlala ekunjulwa ngoku­ba ubengumzali onobubele, unyana otobileyo, ititsher netoliki ewaziyo umsebenzi wayo, ngapezu kwako ko­nke Umkristu ozitobileyo obekekileyo onyanisekileyo.

J. F. Cumming.

IMITSHATO EMIBINI.

Kute e-Tapolisi ngo 27 ka November ndamenywa emtshatweni ka Mr. M. N. no Miss M. J. ndiyile ke ngo 29; ndabona apo umtshato wabati bangene kwindlela zokukanya (civilization) ndeva enye indodana ityila eliculo liti ’’yanga itliziyo yam” kute ndisapulapula ndevaseyisiti “Oti Amamfengu solala pina.” Yayeka lonto yati “bendingeko pezolo” yayeka leyo yati, “Vuka zuka ulele clear,” yaleka ngokuti “ unyeke uma nje ndinyeke unyoko.” Ndati ukuba zindlela zoku kanya nokusinda ezi hayi ilishwa lam, xa amaculo endlu ka Tixo enziwa umnxuma wesono nobubi.

Ndabuya ndaya komnye endibe ndimenywe nakuwo obungo 12 December apo bekutshata u-Mr Ngalo Kapo no Miss Eliza Mazantsi, bona andinatloni ukubabiza ngamagama, apo ndati kwandise pandle ndancoma ngenxa yokucula ukundileka kwako, gqala ukuba ndandiba mna kukone (umtandazo,) kanti hayi, kupatwa kwawo, nezidlo zawo, nayo yonke into yawo, yayintle kanye andinakuyixela ngosiba nangomsizi; ndada ndati ukuba ebeko apa kunye nam lamanene ndivumelana nawo ngokuti amaculo ka Tixo awafanele ukwenziwa emitshatweni, abeyakuyishiya lonto abukele emsebenzini lowo. Ndite ukuba ebeko lomanene apo ayengasokundula aqonde ukuba lamaculo akafanelekile.

Jno Hlaba.

UKULAHLEKA KWEZIDUKO.

St. Augustine’s Mission, November 23, 1876.

Nkosi Mhleli we *Sigidimi,* ndicela ukuba undifakele lamazwana ngokundinyamezela kuba andimntu ukukatazayo.

Nal’ usizi lokulahleka kweziduko ezingena tyala Asikuko nokuba kulusizi ukubona ukulahleka kohlanga oluntsundu ngokusuke lulahle iziduko zalo.

 ISIGIDIMI SAMAXOSA, JANUARY 1, 1877. 5